
	1.
	Rīkojuma projekts
 Par Ogres novada pašvaldības tiesiskajā valdījumā esošo nekustamo īpašumu valdītāja maiņu un nodošanu Zemkopības ministrijas valdījumā
	Iebildums
Atbilstoši Publiskas personas mantas atsavināšanas likuma 1.panta 1.punktam atsavināšana šī likuma izpratnē ir publiskas personas mantas pārdošana, mainīšana, ieguldīšana kapitālsabiedrībā un nodošana bez atlīdzības, kā rezultātā īpašuma tiesības no mantas atsavinātāja pāriet mantas ieguvējam. Minētā likuma 42.panta otro daļa nosaka, ka atvasinātas publiskas personas nekustamo īpašumu var nodot bez atlīdzības valsts īpašumā. Attiecīgi tas paredz īpašuma, ne tikai valdījuma tiesību maiņu no vienas personas uz otru.
Ņemot vērā minēto lūdzam precizēt Ministru kabineta rīkojuma projektu un anotāciju.

Tāpat lūdzam izvērtēt Ministru kabineta rīkojuma projekta 4.punkta nepieciešamību iekļaušanai rīkojumā.
Piedāvātā redakcija
-
	Arvis Pavilons (FM)

	2.
	Rīkojuma projekts
1. Saskaņā ar Publiskas personas mantas atsavināšanas likuma 42. panta otro daļu un 43. pantu, Zemes pārvaldības likuma 15. panta pirmo un otro daļu un 16. pantu, kā arī Meliorācijas likuma 3. un 5. pantu mainīt valdītāju šādiem nekustamajiem īpašumiem, nododot tos Zemkopības ministrijas valdījumā:
	Iebildums
Saskaņā ar anotācijā norādīto informāciju un kadastra datiem nekustamā īpašuma (kadastra Nr. 7401 006 0969) sastāvā esošā zemes vienība ar kadastra apzīmējumu 7401 006 0970 un nekustamā īpašuma (kadastra Nr. 7494 015 0949) sastāvā esošā zemes vienība ar kadastra apzīmējumu 7494 015 0948) uz likuma pamata jau ir valsts īpašumā, līdz ar to nav skaidrs kādēļ minēto zemes vienību valdītāja maiņai tiek norādīta Publiskas personas mantas atsavināšanas likuma 42. panta otrā daļa un noteikts pienākums bez atlīdzības nodot atpakaļ Ogres novada pašvaldībai, ja nekustamie īpašumi netiks izmantoti valsts funkciju īstenošanai, kā arī, noteikts, ka nostiprinot īpašuma tiesības zemesgrāmatā, zemesgrāmatā izdarāmas atzīmes par īpašuma tiesību nostiprināšanu uz laiku, kamēr Zemkopības ministrija nodrošina šā rīkojuma 2.1. apakšpunktā  minēto funkciju īstenošanu.
Turklāt vēršam uzmanību, ka anotācijā norādīts, ka rīkojuma projekta būtība ir pārņemt Ogres novada pašvaldības tiesiskajā valdījumā esošos nekustamos īpašumus Zemkopības ministrijas valdījumā noteiktās valsts funkcijas izpildei, kuras izbeigšana nav paredzēta un netiek prognozēta.

Piedāvātā redakcija
-
	Arvis Pavilons (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijas 1.3.sadaļā norādīts, ka Meliorācijas likuma 19. pantā noteikts, ka valsts meliorācijas sistēmu un valsts nozīmes meliorācijas sistēmu būvniecību, uzturēšanu un ekspluatāciju nodrošina valsts sabiedrība ar ierobežotu atbildību “Zemkopības ministrijas nekustamie īpašumi”.
Lūdzam skaidrot, vai rīkojuma projektā norādītās zemes vienības un būve (būves kadastra apzīmējums 7401 006 0970 001) ietilpst valsts vai valsts nozīmes meliorācijas sistēmā.
Saskaņā ar Meliorācijas likuma 27.pantu Valsts meliorācijas sistēmas un valsts nozīmes meliorācijas sistēmas būvniecību, pārbūvi un atjaunošanu, ekspluatāciju un uzturēšanu finansē no šim nolūkam paredzētajiem valsts budžeta līdzekļiem. Saskaņā ar minētā likuma 28.pantu Pašvaldības meliorācijas sistēmas būvniecību, ekspluatāciju un uzturēšanu finansē pašvaldība.
No anotācijā sniegtās informācijas nav skaidrs, kādēļ Ogres novada pašvaldība nevar veikt būves (būves kadastra apzīmējums 7401 006 0970 001) atjaunošanu.

Piedāvātā redakcija
-
	Līga Rozenberga (VNI)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Anotācijas 3.sadaļā pie "Cita informācija" norādīts, ka Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami un, ka nekustamo īpašumu tiesību nostiprināšana zemesgrāmatā uz valsts vārda Zemkopības ministrijas personā valsts sabiedrība ar ierobežotu atbildību “Zemkopības ministrijas nekustamie īpašumi” segs par saviem finanšu līdzekļiem. Lūdzam izvērtēt nepieciešamību papildināt minēto informāciju - vēršam uzmanību, ka no anotācijas 1.3. sadaļā norādītās informācijas secināms, ka arī ar rīkojuma projektā minēto nekustamo īpašumu uzturēšanu un būves (būves kadastra apzīmējums 7401 006 0970 001) atjaunošanu radīsies izdevumi.

Piedāvātā redakcija
-
	Līga Rozenberga (VNI)



